**Taste the idea – food&tech bootcamp**

Ideje nikad nisu imale bolji okus - počinje “Taste the idea – food&tech” bootcamp

Mirisi, okusi, doživljaji združeni s modernim načinima uzgoja namirnica, nutricionističkim trendovima, modernim tehnologijama prerade te suvremenim pristupom gostima dio su kulinarstva budućnosti. Kako nove tehnologije utječu na proizvodnju i preradu hrane? Što znači digitalizirati uslugu? Kako odabrati najbolju metodologiju za razvoj ideje? Kako financirati zamišljeno, kako se diferencirati od konkurencije? Pozivamo Vas da nam se pridužite na besplatnim edukacijama i zanimljivim radionicama s fokusom na hranu I tehnologije.

**Saznajte okus Vaše poslovne ideje!**

**“Taste the Idea – food&tech bootcamp” počinje 20. svibnja u 16 sati u Poduzetničkom inkubatoru, Dravska 17.**

Prijavite se putem linka: https://forms.gle/enQ4YLrxTXAqun6J8

Iako je program namijenjen mladim nezaposlenim osobama 20 - 29 godina (izvanredni studenti, osobe koje aktivno traže posao, osobe prijavljene na hzz-u) na Taste the idea bootcamp mogu se prijaviti svi zainteresirani i željni znanja (bez obzira na dob, radni status). Po završetku radionica nećete imati nedoumice o tome što je cirkularna ekonomija, a što hidroponija, znati ćete optimalno predvidjeti prihode, rashode i provesti postprodajne aktivnosti, upoznati ćete se s novim načinima prerade, naučiti kako uslugama I proizvodima dati dodatnu vrijednost. Stručni mentori i gosti predavači na praktičnim primjerima pokazati će kako razviti uspješno poslovanje i pretvoriti ideje u poduzetnički pothvat.

PROGRAM:

|  |
| --- |
| **20.05 – 24.05.**  Mentor: Dr.sc. Jasmina Ranilović, Podravka, “Istraživanje i razvoj – hrana budućnosti”  Gost predvač: Marko Palfi “Inovativna jela sa srcem I dušom” |
| **27.05. – 31.05.**  Mentor: Doc. Dr. sc. Bojan Šarkanj, Sveučilište Sjever, “Inovacije u proizvodnji hrane”  Gost predavač: dipl. ing. preh. teh. Ina Matijević “Novi modeli uzgoja” |
| **03.06. – 07.06**  Mentor: dipl. ing. preh. Igor Gorički, OPG Igor Gorički, “Pametna prerada”  Gost predavač: mag. nutr. Ivana Cuki Mikulinjak, Podravka, “Važnost i primjena prehrambenih trendova u gastro ponudi“ |
| **10.06. – 14.06.**  Mentor: Goran Vrabec, OPG Volim Ljuto “Poslovni model pod utjecajem tehnologije”  Gost predavač: Tihomir Želimorski, seoski turizam Stari zanati, “Kako osmisliti seoski turizam u Hlebinama” |
| **17.06. – 21.06.**  Mentor: dipl. ing. agronomije /enolog Luka Košćak, , Vinarija Kostanjevec, “Tehnologija, EU fondovi I proizvodnja vina”  Gost predavač: spec. bacc. ing. elektrotehnike Danijel Pintarić, pivovara Krigl, “Podravsko craft pivo – Kavorka” |
| **01.07.-05.07.**  Mentor: mag. ing. geod. et geoinf Jasmina Rakić Horvat, mag. ing. geot. Seoski turizam Rakić, “Kako ispuniti očekivanja gosta?”  Gost predavač: Jurica Mlinarec, Udruga Kontejner, “Slasna ekscentričnost” |

INFO:

* Program je namijenjenim mladim nezaposlenim osobama 20 - 29 godina (izvanredni studenti, osobe koje aktivno traže posao, osobe prijavljene na hzz-u), ali na Taste the idea – food&tech bootcamp mogu se prijaviti svi zainteresirani (oni koji su vlasnici OPG-ova, ugostitelji, vinari ili oni koji imaju ideju i trebaju više informacija za njezin razvoj ili oni koje zanimaju edukacije iz područja koje ovaj bootcamp pokriva)
* Edukacije su besplatne
* Naglasak je na praktičnom radu, učenju na primjerima iz prakse, interaktivnoj edukaciji
* Trajanje edukacija: 7 tjedana, 20.05. – 05. 07.2019
* Broj prijava je ograničen na 15 osoba

Taste the idea – Food&Tech bootcamp dio je projekta „PARTNERSTVO ZA SVE 2“. Odobren je za financiranje od strane Europske unije u okviru poziva „Lokalne inicijative za poticanje zapošljavanja – faza III“ iz Europskog socijalnog fonda. Projekt traje od 14.05.2018. do 13.11.2020. godine, njegova ukupna vrijednost je 1.999.427,02 HRK (Sufinanciranje od strane EU je 99,08%). Nositelj projekta je PORA KKŽ, a u projekt su uključena još 5 partnera  Koprivničko-križevačka županija, Hrvatski zavod za zapošljavanje Područni ured Križevci, HGK Županijska komora Koprivnica, HOK Obrtnička komora Koprivničko-križevačke županije, Koprivnički poduzetnik d.o.o.

Sadržaj ovog materijala isključiva je odgovornost Koprivničkog poduzetnika

Za više informacija o EU fondovima <http://www.strukturnifondovi.hr/>.

Za više informacija o Operativnom programu Učinkoviti ljudski potencijali <http://www.esf.hr/>